Diari Oficial de la Generalitat Valenciana


Sumari del DOGV 9244, del 28-12-2021 (2021/12122)

Extracte de la Resolució de 20 de desembre de 2021, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2022 el Programa "Nous projectes territorials per al reequilibri i l'equitat - emprenedoria i microempreses", en el marc del Pla de recuperació, transformació i resiliència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9244

Data del DOGV
:   28-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12270


Data del document
:   20-12-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 20 de desembre de 2021, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2022 el Programa "Nous projectes territorials per al reequilibri i l'equitat - emprenedoria i microempreses", en el marc del Pla de recuperació, transformació i resiliència. [2021/12586]  
  
BDNS (identif.): 601689.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/601689)  
  
Els codis assignats per la Base de dades nacional de subvencions corresponen a la convocatòria única aprovada per la resolució indicada en el títol d'aquest document.  
  
Primer. Persones beneficiàries i condicions  
Podran ser beneficiàries d'aquestes subvencions les persones que es constituïsquen en personal treballador autònom o per compte propi, inclosos els membres de societats civils i de comunitats de béns.  
  
Segon. Objecte  
Aquesta resolució té per objecte establir les bases i convocar per a l'exercici 2022 el programa «Nous projectes territorials per al reequilibri i l'equitat - emprenedoria i microempreses», pel qual es fomenta l'emprenedoria en municipis en situació o risc de despoblament així com l'emprenedoria verda i digital en la Comunitat Valenciana, en el marc del Pla de recuperació, transformació i resiliència.  
  
  
Tercer. Bases reguladores  
Resolució de 20 de desembre de 2021, del conseller d'Economia Sostenible, Sectors Productius, Comercio y Trabajo, por la que s'estableixen les bases i es convoca per a l'exercici 2022 el Programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliència.  
  
Quart. Quantia de la subvenció  
L'import de la subvenció ascendirà a 5.000 euros per persona beneficiària.  
Aquesta quantitat té la consideració de mòdul a l'efecte de la determinació de l'import de la subvenció i de la seua justificació, que s'efectuarà pel règim de mòduls, d'acord amb el que s'estableix en els articles 76 a 79 del Reglament de la Llei general de subvencions, aprovat pel Reial decret 887/2006, de 21 de juliol.   
El mòdul s'ha configurat considerant el cost unitari per persona participant en el programa segons l'informe de mòduls realitzat pel Servei Públic d'Ocupació Estatal per al càlcul que ha fixat els costos unitaris.  
  
  
Cinqué. Termini de presentació de sol·licituds  
El termini per a la presentació de sol·licituds s'iniciarà el dia 25 de gener de 2022 i finalitzarà el 31 d'octubre de 2022.  
  
València, 21 de desembre de 2021.- El conseller d'Economia Sostenible, Sectors Productius, Comerç i Treball: Rafael Climent González.